ประกาศกรมการค้าภายในประกาศกรมการค้าภายในเรื่องหลักเกณฑ์ วิธีการ และเงื่อนไขในการตรวจสอบให้คำรับรองเครื่องชั่งที่มีส่วนแสดงค่าที่ต่อออกมาภายนอก(RemoteDisplay)พ.ศ. ๒๕๕๖[๑] ตามที่กระทรวงพาณิชย์ได้ออกประกาศกระทรวงพาณิชย์ เรื่องกำหนดให้ส่วนประกอบของเครื่องชั่งที่เป็นส่วนแสดงค่าเป็นเครื่องชั่ง พ.ศ. ๒๕๕๖ลงวันที่ ๒๖ กรกฎาคม พ.ศ. ๒๕๕๖ เพื่อกำหนดให้ส่วนประกอบของเครื่องชั่งที่เป็นส่วนแสดงค่าที่ต่อออกมาภายนอก(RemoteDisplay) จากส่วนชั่งน้ำหนักที่ใช้กับเครื่องชั่งแบบแท่นชั่งที่ติดตรึงกับที่ซึ่งมีพิกัดกำลังตั้งแต่ยี่สิบเมตริกตันขึ้นไปเป็นเครื่องชั่งและได้รับการยกเว้นการให้คำรับรองเว้นแต่นำไปประกอบกับเครื่องชั่งแบบแท่นชั่งที่ติดตรึงกับที่ซึ่งมีพิกัดกำลังตั้งแต่ยี่สิบเมตริกตันขึ้นไปหรือนำไปประกอบเพื่อใช้งานร่วมกับเครื่องชั่งอื่น นั้นเพื่อให้การตรวจสอบให้คำรับรองเครื่องชั่งที่มีส่วนแสดงค่าที่ต่อออกมาภายนอก(RemoteDisplay) หรือเครื่องชั่งอื่นเป็นไปด้วยความถูกต้องมีรูปแบบที่มีมาตรฐานเป็นไปในแนวทางเดียวกันไม่เป็นเครื่องมือของการฉ้อโกงได้สะดวก และเกิดความเป็นธรรมในทางการค้าอาศัยอำนาจตามความในมาตรา ๖ (๓) และมาตรา ๒๙ แห่งพระราชบัญญัติมาตราชั่งตวงวัดพ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมการค้าภายในจึงออกประกาศ ดังต่อไปนี้ข้อ ๑ ประกาศฉบับนี้ให้ใช้บังคับตั้งแต่วันที่ ๒๒ธันวาคม พ.ศ. ๒๕๕๖ เป็นต้นไปข้อ ๒ ให้ผู้ผลิตผู้นำเข้า ผู้ขาย หรือผู้ซ่อมส่วนแสดงค่าที่ต่อออกมาภายนอก (RemoteDisplay) ที่ใช้กับเครื่องชั่งแบบแท่นชั่งที่ติดตรึงกับที่ซึ่งมีพิกัดกำลังตั้งแต่ยี่สิบเมตริกตันขึ้นไปหรือเครื่องชั่งอื่นแจ้งรุ่นซึ่งระบุแบบเลขลำดับ พิกัดกำลัง จำนวนเครื่อง และรายละเอียดของส่วนแสดงค่าที่ต่อออกมาภายนอก (RemoteDisplay) พร้อมเอกสารแสดงการใช้รายละเอียดทางเทคนิคหรือคุณลักษณะเฉพาะการแจ้งตามวรรคหนึ่งให้แจ้งก่อนนำส่วนแสดงค่าที่ต่อออกมาภายนอก (RemoteDisplay) ออกจำหน่ายหรือส่งมอบให้เจ้าของหรือผู้ครอบครองแต่อย่างช้าต้องไม่เกินสามสิบวันนับแต่วันที่ผลิตหรือวันที่รับมอบไปจากพนักงานเจ้าหน้าที่ตามกฎหมายศุลกากรหรือวันที่ครอบครอง หรือวันที่ซ่อมเสร็จ แล้วแต่กรณีข้อ ๓ การแจ้งตามข้อ ๒ให้แจ้งต่อพนักงานเจ้าหน้าที่ตามแบบที่กำหนดท้ายประกาศฉบับนี้ ณสำนักงานกลางหรือสำนักงานสาขาที่มีเขตอำนาจในจังหวัดที่สถานที่ประกอบธุรกิจตั้งอยู่ข้อ ๔ ให้ผู้ผลิตผู้นำเข้า ผู้ขาย หรือผู้ซ่อมนำส่วนแสดงค่าที่ต่อออกมาภายนอก (RemoteDisplay) พร้อมข้อมูลที่แจ้งไว้แล้วตามข้อ ๒มาให้พนักงานเจ้าหน้าที่ตรวจสอบ เพื่อติดแถบผนึกแสดงการยกเว้นการให้คำรับรองก่อนนำออกจำหน่ายหรือส่งมอบให้เจ้าของหรือผู้ครอบครองแถบผนึกแสดงการยกเว้นการให้คำรับรองตามวรรคหนึ่งให้เป็นไปตามแบบที่กำหนดท้ายประกาศฉบับนี้ข้อ ๕ กรณีที่มีการนำส่วนแสดงค่าที่ต่อออกมาภายนอก(RemoteDisplay) ตามข้อ ๒ ไปประกอบกับเครื่องชั่งแบบแท่นชั่งที่ติดตรึงกับที่ซึ่งมีพิกัดกำลังตั้งแต่ยี่สิบเมตริกตันขึ้นไปหรือประกอบเพื่อใช้งานร่วมกับเครื่องชั่งอื่น ให้ผู้ผลิต ผู้นำเข้า ผู้ขาย หรือผู้ซ่อมยื่นคำขอให้พนักงานเจ้าหน้าที่ตรวจสอบเพื่อให้คำรับรองข้อ ๖ เมื่อพนักงานเจ้าหน้าที่ได้รับแจ้งตามข้อ ๒และได้ตรวจสอบตามข้อ ๔ แล้ว ให้จัดทำทะเบียนแสดงรายละเอียดของข้อมูลและผลการตรวจสอบดังกล่าวข้อ ๗ ส่วนแสดงค่าที่ต่อออกมาภายนอก (RemoteDisplay) ที่ได้นำไปประกอบกับเครื่องชั่งแบบแท่นชั่งที่ติดตรึงกับที่ซึ่งมีพิกัดกำลังตั้งแต่ยี่สิบเมตริกตันขึ้นไปหรือนำไปประกอบเพื่อใช้งานร่วมกับเครื่องชั่งอื่นก่อนวันที่ประกาศฉบับนี้มีผลใช้บังคับให้ใช้ได้ต่อไปจนกว่าเครื่องชั่งดังกล่าวสิ้นอายุคำรับรองการให้คำรับรองชั้นหลังแก่เครื่องชั่งตามวรรคหนึ่งที่สิ้นอายุคำรับรองแล้วหากส่วนแสดงค่าที่ต่อออกมาภายนอก (Remote Display) ไม่ชำรุดเสียหายหรือไม่มีการซ่อมแก้ไข และทำงานได้ถูกต้อง ให้พนักงานเจ้าหน้าที่ให้คำรับรองได้กรณีที่ส่วนแสดงค่าที่ต่อออกมาภายนอก (RemoteDisplay) ชำรุดเสียหาย และได้รับการแก้ไขให้ถูกต้องแล้วผู้ซ่อมต้องนำส่วนแสดงค่าที่ต่อออกมาภายนอก (Remote Display) ที่ตนซ่อมมาให้พนักงานเจ้าหน้าที่ตรวจสอบตามข้อ ๔เพื่อติดแถบผนึกแสดงการยกเว้นการให้คำรับรองก่อนนำออกจำหน่ายหรือส่งมอบให้เจ้าของหรือผู้ครอบครองเพื่อประกอบใช้งานต่อไปกรณีที่มีการเปลี่ยนส่วนแสดงค่าที่ต่อออกมาภายนอก (RemoteDisplay) ใหม่ ส่วนแสดงค่าที่ต่อออกมาภายนอก (RemoteDisplay) ต้องได้รับการตรวจสอบจากพนักงานเจ้าหน้าที่ตามข้อ ๔ เพื่อติดแถบผนึกแสดงการยกเว้นการให้คำรับรองก่อนนำไปประกอบเพื่อใช้งานต่อไปกรณีที่ผู้ผลิต ผู้นำเข้า ผู้ขาย ผู้ซ่อม เจ้าของหรือผู้ครอบครองประสงค์จะนำส่วนแสดงค่าที่ต่อออกมาภายนอก (RemoteDisplay) ที่ได้รับการแก้ไขถูกต้องแล้วตามวรรคสามหรือที่มีการเปลี่ยนส่วนแสดงค่าที่ต่อออกมาภายนอก (Remote Display) ใหม่ ตามวรรคสี่ ออกจำหน่ายหรือส่งมอบให้เจ้าของหรือผู้ครอบครองหรือนำไปประกอบเพื่อใช้งานต่อไปต้องยื่นคำขอให้พนักงานเจ้าหน้าที่ตรวจสอบเพื่อให้คำรับรองประกาศณ วันที่ ๓๑ ตุลาคม พ.ศ. ๒๕๕๖สมชาติสร้อยทองอธิบดีกรมการค้าภายใน[เอกสารแนบท้าย]๑. แบบแจ้งตามประกาศกรมการค้าภายใน เรื่อง หลักเกณฑ์ วิธีการและเงื่อนไขในการตรวจสอบให้คำรับรองเครื่องชั่งที่มีส่วนแสดงค่าที่ต่อออกมาภายนอก(RemoteDisplay) พ.ศ. ๒๕๕๖ ๒. แถบผนึกแสดงการยกเว้นการให้คำรับรอง แนบท้ายประกาศกรมการค้าภายในเรื่อง หลักเกณฑ์ วิธีการ และเงื่อนไขในการตรวจสอบให้คำรับรองเครื่องชั่งที่มีส่วนแสดงค่าที่ต่อออกมาภายนอก(RemoteDisplay) พ.ศ. ๒๕๕๖ ลงวันที่ ๓๑ ตุลาคม พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๑๑ ธันวาคม๒๕๕๖โชติกานต์/ผู้ตรวจ๑๓ ธันวาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๗๕ ง/หน้า ๒๐/๖ ธันวาคม ๒๕๕๖